ກອງປະຊຸມ ລາຍງານ ກ່ຽວກັບ ງົບປະມານ ການໃຊ້ຈ່າຍ ຂອງ ອົງການມູນມໍລະດົກ ຫຼັງສົງຄາມ
ສົງຄາມ​ອິນ​ດູ​ຈີນ​ ໄດ້​ສິ້ນ​ສຸດ​ລົງ​ໄປ ​ເມື່ອ​ 43 ປີ​ກ່ອນ ​ແຕ່​ວ່າ​ມູນ​ມໍລະດົກ​ ຫຼັງ​ສົງຄາມ ຄື​ລູກ​ລະ​ເບີດ ​ທີ່​ຍັງ​ຕົກ​ຄ້າງຢູ່​ບໍ່​ທັນ​ແຕກ​ນັ້ນ ກໍ​ຍັງ​ມີ​ໄວ້​ໃຫ້​ເຫັນ​ຢູ່ ​ເທົ້າ​ທຸກ​ວັນນີ້.
ໃນລາຍການຊີວິດຊາວລາວຂອງ ວີໂອເອ ປະຈຳແລງວັນພະຫັດມື້ນີ້ ເຮົາຈະນຳເອົາ ລາຍງານກ່ຽວກັບສະພາບການເກັບກູ້ລະເບີດທີ່ຕົກຄ້າງບໍ່ທັນແຕກ ຢູ່ໃນປະເທດລາວ ມາສະເໜີທ່ານ ສຳລັບ ໃນໄລຍະສາມປີທີຜ່ານມານີ້ ລັດຖະສະພາສະຫະລັດ ໄດ້ ອະນຸມັດທຶນໃຫ້ 90 ລ້ານໂດລາ ເພື່ອນຳໄປເກັບກູ້ລະເບີດທີ່ວ່ານັ້ນ ແລະບັດນີ້ ທຶນ ດັ່ງກ່າວກໍກຳລັງຈະໝົດລົງໃນປີນີ້ ເພະສະນັ້ນ ອົງການມູນມໍລະດົກຫຼັງສົງຄາມ ຫຼື Legacy of War ຊຶ່ງເປັນອົງການເອກກະຊົນ ທີ່ບໍ່ສ້າງຜົນກຳໄລ ຈຶ່ງມີໜ້າທີ່ຮັບຜິດ ຊອບ ໃນການຊອກຫາທຶນມາ ດຳເນີນວຽກງານດ້ານມະນຸດສະທ ຳດັ່ງກ່າວນີ້ຕໍ່ໄປ ສ່ວນວ່າ ສະພາບການ ໃນປັດຈຸບັນ ເປັນຢ່າງໃດນັ້ນ ກິ່ງສະຫວັນ ຈະນຳມາສະເໜີ ທ່ານໃນອັບດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ສົງຄາມອິນດູຈີນ ໄດ້ສິ້ນສຸດລົງໄປ ເມື່ອ 43 ປີກ່ອນ ແຕ່ວ່າມູນມໍລະດົກຫຼັງສົງຄາມ ຄືລູກລະເບີດທີ່ຍັງຕົກຄ້າງຢູ່ບໍ່ທັນແຕກນັ້ນ ກໍຍັງຕົກ ຄ້າງປະໄວ້ໃຫ້ເຫັນຢູ່ ເທົ້າທຸກວັນນີ້ ທັງເປັນອັນຕະລາຍແກ່ການດຳລົງຊີວິດຂອງຊາວ ລາວ ຢູ່ໃນເຂດດັ່ງກ່າວນຳດ້ວຍ ອົງການມູນມໍລະດົກຫຼັງສົງຄາມ ຫຼື Legacies of War ໄດ້ຕັ້ງຂຶ້ນມາໃນປີ 2004 ເປັນອົງການເອກກະຊົນ ທີ່ບໍ່ສ້າງຜົນກຳໄລ ແລະອາ ສາສະໝັກ ທີ່ມີຄວາມເປັນຫ່ວງກ່ຽວກັບລະເບີດທີ່ຢັງຕົກຄ້າງຝັງດິນຢູ່ ຈາກປາງສົງ ຄາມ ທີ່ເປັນອຸປະສັກອັນໃຫຍ່ຫຼວງ ໃນການທຳມາຫາກິນ ຢູ່ໃນເຂດທີ່ລະເບີດໄດ້ຖືກ ຖີ້ມລົງໃສ່ ແລະຝັງໄວ້ຢູ່ໃນດິນຂອງປະເທດລາວ ແຕ່ລະປີ ຈະມີປະຊາຊົນລາວຢູ່ໃນ ເຂດດັ່ງກ່າວ ໂດຍສະເພາະພວກເດັກນ້ອຍ ໄດ້ຮັບບາດເຈັບ ແລະເສຍຊີວິດຈາກການ ໄປແຕະຕ້ອງລະເບີດດັ່ງກ່າວ ເພື່ອຊ່ວຍແກ້ໄຂບັນຫານີ້ ອົງການ Legacies of War ໂດຍການເປັນຫົວໜ້າບໍລິຫານ ຂອງຍານາງຈັນນະພາ ຄຳວົງສາ ໄດ້ເລີ້ມປະຕິບັດງານມາ ແຕ່ປີ 2004 ໂດຍການ ຊອກຫາເງິນທຶນມາໃຊ້ຈ່າຍ ໃນການເກັບກູ້ລະເບີດ ຢ່າງບໍ່ລົດລະ ສ່ວນໃຫຍ່ຂອງທຶນ ໄດ້ມາຈາກລັດຖະບານສະຫະລັດ ແລະສົມທົບຈາກປະເທດຕ່າງໆ ພ້ອມດ້ວຍເອກ ກະຊົນ ເພື່ອນຳມາບໍລິຫານເປັນຄ່າຈ່າຍ ສຶກສາແນະນຳ ແລະປ້ອງກັນ ຍານາງ ຈັນນະພາ ໄດ້ກ່າວຕໍ່ ວີໂອເອ ກ່ຽວກັບຄວາມເປັນມາ ແລະສະພາບການປັດຈຸບັນດັ່ງນີ້ : ອົງການມູນມໍລະດົກຫຼັງສົງຄາມ ໄດ້ປະຕິບັດງານມາເປັນເວລາ 12 ປີແລ້ວ ແລະການ ດຳເນີນເກັບກູ້ລະເບີດ ກໍຍັງບໍ່ໄດ້ເປັນທີ່ລົດລະ ແລະໄດ້ຮັບຄວາມຄືບໜ້າເປັນຂັ້ນໆ ຊຶ່ງຍານາງຈັນນະພາໄດ້ກ່າວເຖິງຕອນນີ້ວ່າ: ເຂົ້າຮ່ວມຢູ່ໃນພິທີ່ເຕົ້າໂຮມຟັງລາຍງານ ແລະເປັນແຂກພິເສດມາກ່າວໃນຄໍ່າຄືນນີ້ກໍ ມີ ເອກອັກຄະລັດຖະທູດໄມ ໄຊຍະວົງ ປະຈຳສະຖານທູດ ສປປ ລາວ ທີ່ນະຄອນ ຫຼວງວໍຊິງຕັນ ທ່ານໄດ້ກ່າວເຖິງໜ້າທີ່ ແລະບົດບາດຂອງລັດຖະບານ ສປປ ລາວ ດັ່ງນີ້: ການຊອກຫາທຶນຈາກລັດຖະບານສະຫະລັດ ມີຄວາມສຳຄັນທີ່ສຸດ ຕ້ອງໄດ້ຜ່ານຂັ້ນຕອນຫຼາຍໆຢ່າງ ໂດຍສະເພາະ ມີຜູ້ຊຸກຍູ້ ແລະໃຫ້ການສະໜັບສະໜູນ ຢູ່ໃນລັດຖະ ສະພາ ສະມາຊິກສະພາສູງ ພັກເດໂມແຄຣັດ ຈາກລັດເວີມັນທ໌ ທ່ານປາຕຣິກ ເລຣີ ແມ່ນບຸກຄົນສຳຄັນ ທີ່ໄດ້ໃຫ້ການອູ້ມຊູວີ້ງເຕັ້ນ ຊັກຊວນໃຫ້ບັນດາຄູ່ຕຳແໜ່ງຂອງ ທ່ານເຫັນພ້ອມ ໃນການອະນຸມັດທຶນດັ່ງກ່າວ ຊຶ່ງທ່ານທິມ ເຣເຊີສຣ໌ ຜູ້ຊ່ວຍຂອງ ທ່ານເລຮີ ກ່າວວ່າ: ບຸກຄົນສຳຄັນອີກຄົນນຶ່ງທີ່ໄດ້ກາຍມາຢູ່ໃນຄະນະທີ່ປຶກສາໃຫ້ແກ່ອົງການມູນມໍລະ ດົກຫຼັງສົງຄາມກໍຄື ທ່ານເບັນ ໂຣດສ໌ ອະດີດຮອງທີ່ປຶກສາຄວາມໝັ້ນຄົງແຫ່ງຊາດ ດ້ານຍຸດທະສາດສື່ສານ ແລະນັກຂຽນປາຖະກະຖາຈາກປີ 2009 ຫາປີ 2017 ໃຫ້ ແກ່ອະດີດປະທານາທິບໍດີບາຣັກ ໂອບາມາ ພາຍໃຕ້ລັດຖະ ບານທ່ານບາຣັກໂອບາ ມາ ທ່ານໂຣດສ໌ ໄດ້ເດີນທາງໄປປະເທດລາວເທື່ອທຳອິດໃນປີ 2015 ເພື່ອປະຕິບັດ ງານວາງແຜນກອງປະຊຸມອາຊຽນ ແລະການເດີນທາງ ໄປຢ້ຽມຢາມປະເທດລາວ ຂອງປະທານາທິບໍດີສະຫະລັດຄົນທຳອິດ ເວລານັ້ນ ທ່ານໂຣດສ໌ ໄດ້ຮຽນຮູ້ເພີ້ມເຕີມກ່ຽວກັບໂຄງການເກັບກູ້ລະເບີດ ທີ່ຍັງຕົກ ຄ້າງຢູ່ໃນລາວຫຼາຍຂຶ້ນ ອັນນຳໄປສູ່ການໄດ້ຮັບທຶນຈາກລັດຖະສະພາ 90 ລ້ານໂດ ລາໃນໄລຍະສາມປີທີ່ຜ່ານມາ ແລະຈະສິ້ນສຸດລົງໃນປີນີ້ ເພາະສະນັ້ນ ທ່ານໂຣດສ໌ ຈຶ່ງມີຄວາມເປັນຫ່ວງ ແລະໄດ້ດຳເນີນການເປັນປາກກະບອກສຽງຢ່າງບໍ່ລົດລະ ແລະ ໄດ້ໄປເຫັນເຫດການດ້ວຍຕົນເອງ ຊຶ່ງທ່ານໄດ້ກ່າວວ່າ ດັ່ງນີ້: ລະເບີດທີ່ຖືກຖີ້ມລົງໃນລາວປາງສົງຄາມ ໃນອິນດູຈີນ ເປັນທີ່ຮ້າຍແຮງກວ່າສົງ ຄາມໃດໆ ແລະການເກັບກູ້ລະເບີດກໍຈະບໍ່ເປັນທີ່ສິ້ນສຸດລົງໄດ້ໃນອານາຄົດອັນ ໃກ້ນີ້ ເພາະສະນັ້ນ ແຕ່ໃນແຕ່ລະສົກປີ ຈະຕ້ອງມີການຮຽກຮ້ອງຂໍທຶນໃໝ່ຢູ່ເປັນ ປະຈຳກ່ອນຈະໝົດກຳນົດ